Bøger, porcelæn og andre gamle ting pakkes i disse timer ud, og bliver pudset af for at være klar til Antik& Design messen i weekenden.

40 udstillere står klar til at tage imod gæsterne i Europahallen i denne weekend. Det er messens 16. år og som noget nyt i år vil der være en stor afdeling for antikvariske bøger, hvor gæsterne også kan tage deres egne antikvariske bøger med og få dem vurderet. - Der er mange spøjse og spændende ting at se på messen, udtaler Pia Germann, messemedarbejder i Aalborg Kongres & Kultur Center. - Man ved aldrig, hvad der dukker på af gemmerne, når udstillerne begynder at stille op. For mig er det netop charmen ved Antik & Design messen, der er altid noget nyt at se, selvom det er gamle ting, siger hun.